Karang sebuah tulisan dalam bahasa Minangkabau yang bernada deskriptif dan panjangnya 1 paragraf.

Pado bagian dindiang ruamh gadang di buek halaman dari bahan papan, sadangkan bagian balakang dari bahan bambu. Papan dindiang dipasang vertikal, samantaro sado papan nan manjadi dindiang dan manjadi bingkai diaagiah ukiran sahinggo saluruah dindiang dipanuhi ukiran. Panampek an motif ukiran tagantuang pado susunan jo latak papan pado dindiang rumah gadang. Pado dasarnyo ukiran pado rumah gadang marupokan ragam hias pangisi bidang dalam bantuak garis malingka atau pasagi. Motifnyo umunyo tumbuahan marambek, aka nan badaun, babungo jo babuah. Pola aka biasonyo babantuak lingkaran, aka bajajaran, bahimpitan bajalin dan sambuang manyampabuang. Cabang atau rantiang aka bakaluak ka lua, ka dalam, ka ateh jo ka bawah. Disampiang motif aka, motif lain nan disobok an adolah motif geometri basagi tigo ampek jo ganjang. Motif daun, bungo, atau buah dapek pulo dikukia surang atau sacaro bajajaran.